Linux Mintin asentaminen virtuaalikoneeseen

Asennusprosessi oli melko yksinkertainen, ohjeet olivat selkeät. Asensin Linux Mintin Oracle VM VirtualBox -sovellukseen. Käyttöjärjestelmä tuntuu todella hitaalta aluksi, tämä johtuu luultavasti päivitysten puutteesta tai virtuaalikoneiden luonteesta.

Tämä on ensimmäinen kerta, kun kokeilen virtuaalikonetta. Kone on perustasolla helppokäyttöinen, tekstitiedostojen luonti ja verkkosivujen selaus on todella yksinkertaista. Visuaalinen ilme on näyttävä ja hyvin muokattavissa.

Tässä vaiheessa koen, että kokeiltuani muutamaa jakelupakettia virtuaalisesti, haluan asentaa Linuxin dual boottina koneeseen saadakseni täyden käyttökokemuksen. Voi tosin olla, että saan käytännössä täyden kokemuksen ja toiminnallisuuden pelaamista lukuun ottamatta VirtualBoxia käyttämällä, säätämällä asetukset ja päivitykset.

Bodhi Linux

Asensin myös Bodhi Linuxin VirtualBoxiin. Tämä jakelupaketti on huomattavasti vaikeampikäyttöinen ja en pidä tästä yhtä paljoa ensi silmäyksellä kuin Linux Mintistä. Todennäköisesti tulen ymmärtämään Bodhi Linuxia paremmin suuremmalla kokemuksen määrällä, jota on helpompi kerätä aloittelijaystävällisemmillä jakelupaketeilla.