Asensin Linuxin USB-tikulta tietokoneelle rinnakkaiseksi käyttöjärjestelmäksi. Käytin asentamisessa Rufusta, toteutin asennuksen tavallisella 8gb muistitikulla.

Latasin netistä Linux Mint -levykuvan sekä Rufuksen. Kirjoitin levykuvan USB-tikulle Rufuksella. Tässä vaiheessa Windows ilmoitti että en omaa käyttöoikeuksia tikkuun, ratkaisin ongelman pikaisen Google-haun avulla.

Käynnistin tietokoneen uudestaan ja valitsin käynnistyslaitteeksi USB-tikun. Tämän jälkeen Linux Mint -asennus näkyi ruudulla. Asensin käyttöjärjestelmän ruudulla näkyvien ohjeiden mukaisesti valittuani asennussijainniksi vapauttamani levytilan. Kirjoitin tämän tehtävän LibreOffice Writerillä asentamassani Linux Mint -käyttöjärjestelmässä.

Käyttöjärjestelmäksi valitsin Linux Mintin sillä se on mielestäni monikäyttöinen ja aloittelijaystävällinen Linux-jakelupaketti. Käyttöjärjestelmässä on hyvää myös nopea toimivuus ilman isompia muutoksia ensimmäistä kertaa käynnistettäessä.